તમને જણાવી દઈએ કે, ટીમ ઈન્ડિયા સતત છઠ્ઠી ટી20 સિરીઝ પોતાના નામે કરી. આ જીતમાં ઓપનર રોહિત શર્માએ ધમાકેદાર શતક ફટકારી. રોહિતે 56 બોલમાં 100 રનની અણનમ ઈનિંગ રમી, જેમાં 11 ફોર અને 5 સિક્સ સામેલ છે. રોહિત ઉપરાંત કેપ્ટન વિરાટ કોહલીએ 43 રનની ઈનિંગ રમી હતી. આ મેચમાં હાર્દિકે ડબલ ભૂમિકા ભજવતા પહેલા ચાર વિકેટ ઝડપી પછી ધમાકેદાર બેટિંગ કરતાં 14 બોલમાં જ 33 રન ફટકારીને ટીમ ઈન્ડિયાને આઠ બોલ બાકી રહેતા જ જીત અપાવી દીધી હતી. ટી20 જીત પછી ટીમ ઈન્ડિયાને ઈંગ્લેન્ડ વિરૂદ્ધ 3 મેચોની વનડે સિરીઝ રમવાની છે જેની પ્રથમ મેચ 12 જુલાઈએ નોર્ટિગહામમાં છે.